| «Like a Rolling Stone» |
| --- |
|  |
|  de Bob Dylan |
| Lanzamento | 1965, no álbum Highway 61 Revisited |
| Formato | Sinxelo |
| Gravada | 15-16 de xuño de 1965, Columbia Studio A, 7ª Av. 799, Nova York |
| Xénero musical | folk rock |
| Lingua(s) | inglés |
| Duración | 6:09 |
| Discográfica | Columbia Records |
| Produtor(es) | Tom Wilson |
| Escritor(es) |  |
| Miscelanea | {{{miscelanea}}} |

"**Like a Rolling Stone**" é unha canción de 1965 escrita polo músico e compositor estadounidense Bob Dylan.

Historia
--------

### Composición

As súas letras xorden dun extenso texto que Dylan escribiu en xuño de 1965 cando retornou esgotado dunha xira de Inglaterra. O tema foi descrito como revolucionario na súa combinación de diferentes elementos musicais, o seu espírito xuvenil, o son da voz cínica de Dylan, e a franqueza da pregunta no coro: *How does it feel?* ("Como se sente?").

### Acollida

O tema de Dylan estivo bloqueado por Columbia Records porque os seus executivos non confiaban no seu éxito Foi desbloqueado pola compañía despois de permitir que o *disc-jockey* da discoteca *Arthur,* popular entre músicos e expertos da industria, reproducise unha das tomas gravadas e que os presentes a pedisen repetidamente. Ao día seguinte ducias das radios máis influentes do país estaban a solicitar copias. O 20 de xullo de 1965, "Like a Rolling Stone" foi lanzado como sinxelo, con "Gates of Eden" como cara B. Aínda que moitas emisoras de radio se mostraron reticentes a emitir a canción enteira, a demanda pública obrigou máis tarde a reproducila deste xeito.

A pesar da súa duración, a canción converteuse no maior éxito de Dylan da época e mantívose nas listas estadounidenses durante doce semanas, chegando ao número dous, só superada por "Help!» da banda británica The Beatles. O sinxelo alcanzou a súa posición máxima de segundo lugar varias semanas despois de ser lanzado noutros países, como o Canadá, Irlanda, os Países Baixos e o Reino Unido.

Nunha poxa, a letra da canción, obtivo uns 2 millóns de dólares, un récord mundial. Segundo Acclaimed Music, «Like a Rolling Stone» é a canción máis eloxiada da historia. A revista Rolling Stone nomeouna a mellor canción de todos os tempos.

En 1966, Dylan dixo: *"Rolling Stone é a mellor canción que escribín".*

Créditos
--------

* Bob Dylan: voz, guitarra eléctrica, harmónica
* Mike Bloomfield: guitarra eléctrica
* Bruce Langhorne: pandeireta
* Al Kooper: órgano Hammond
* Frank Owens: piano preparado
* Joe Macho, Jr.: baixo eléctrico
* Bobby Gregg: batería

Vídeo musical
-------------

En novembro de 2013, 48 anos despois do lanzamento da canción, o sitio web de Dylan lanzou un vídeo musical oficial de "Like a Rolling Stone". Creado pola axencia dixital Interlude, o vídeo é interactivo e permite aos espectadores usar os seus teclados para ver 16 canles que emiten imaxes en formato de televisión, incluíndo programas de xogos, redes comerciais e *reality shows*. A xente de cada canle sincroniza os seus beizos coa letra da canción. Todo o vídeo contén 1 hora e 15 minutos de contido e presenta aparicións de personaxes da industria do entretemento. O vídeo presentouse para dar a coñecer o lanzamento dun conxunto de 35 caixas de álbums, *Bob Dylan: The Complete Colection, vol. 1*, que contén os 35 álbums de estudo oficiais do músico e 11 álbums en directo. O *Guinness World Records* citou esta como a espera máis longa para un vídeo musical oficial.

Notas
-----

1. ↑  EP (2015-06-17). "'Like a rolling stone', medio século dun clásico inmortal". *La Opinión de A Coruña*. Consultado o 2022-06-26.
2. ↑  "AmericanHeritage.com / DISCO". *web.archive.org*. 2010-02-05. Archived from the original on 05 de febreiro de 2010. Consultado o 2022-06-26.
3. ↑  Marcus & 2005 (3)
4. ↑  Irwin 2008, pp. 79-80
5. ↑  Gill 1998, pp. 82-83
6. ↑  "Acclaimed Music - Top 6000 Songs of All Time". *web.archive.org*. 2017-07-10. Archived from the original on 10 de xullo de 2017. Consultado o 2022-06-26.
7. ↑  "Rolling Stone : The RS 500 Greatest Songs of All Time". *web.archive.org*. 2006-08-15. Archived from the original on 22 de xuño de 2008. Consultado o 2022-06-26.
8. ↑  "The Meaning of "Like a Rolling Stone" by Bob Dylan". *American Songwriter* (en inglés). 2022-03-18. Consultado o 2022-06-26.
9. ↑  "Highway 61 Revisited - Bob Dylan ; Credits" (en inglés). Consultado o 2022-06-26.
10. ↑  Edwards, Gavin; Edwards, Gavin (2013-11-20). "Inside Bob Dylan's Brilliant 'Like a Rolling Stone' Video". *Rolling Stone* (en inglés). Consultado o 2022-06-26.
11. ↑  "Now there's an interactive channel-surfing video for Dylan’s "Like A Rolling Stone"". *The A.V. Club* (en inglés). 2013-11-19. Consultado o 2022-06-26.
12. ↑  Edwards, Gavin; Edwards, Gavin (2013-11-20). "Inside Bob Dylan's Brilliant 'Like a Rolling Stone' Video". *Rolling Stone* (en inglés). Consultado o 2022-06-26.
13. ↑  "Belated video for Bob Dylan's "Like a Rolling Stone" earns singer world record". *Guinness World Records* (en inglés). 2013-11-20. Consultado o 2022-06-26.

Véxase tamén
------------

|  |  |
| --- | --- |
|  | Wikimedia Commons ten máis contidos multimedia na categoría:  ***Like a Rolling Stone*** |

### Bibliografía

* Gill, Andy (1998). *Classic Bob Dylan 1962-69: My Back Pages*. Carlton. ISBN 3-283-00358-0.
* Irwin, Colin (2008). *Bob Dylan Highway 61 Revisited*. Flame Tree Publishing. ISBN 0-8230-8398-5.
* Marcus, Greil (2005). *Like a Rolling Stone: Bob Dylan at the Crossroads*. PublicAffairs. ISBN 1-58648-382-X.

|  |  |
| --- | --- |
| Control de autoridades | 
* Wd: Q214430
* WorldCat
* VIAF: 176350588
* EBID: ID
* GND: 4831882-6
* LCCN: n2004080776
* MusicBrainz: ID

 |